Ombudsmann

En Ombudsmann, w.: Ombudsfra, fr: médiateur, médiatrice, ass e Vermëttler, dee vun enger offizieller Säit (z. B. enger Regierung oder engem Parlament) agesat gouf, fir d'Interesse vun de Bierger ze vertrieden, andeems se Plaintë vun eenzele Bierger iwwer Ofleef an den Administratiounen nogeet a versicht, eng Léisung ze fannen.

Do dernieft gëtt et och Mediateuren, déi net vu Regierungen agesat goufen, an déi fir Veräiner, NGOen, Beruffsorganisatiounen (wéi z. B. déi vu Banken oder Telecoms-Entreprisen), asw. schaffen.

D'Wuert Ombudsman, am haitege Sënn, kënnt aus dem Schweedeschen, wou et zanter 1809 e parlamentaresche Mediateur gëtt. Vum Jean-Claude Juncker ass de Begrëff "Knoutermann", resp. "Knouterfra" an enger Regierungserklärung als lëtzebuergesch Iwwersetzung proposéiert ginn; e gëtt awer bis ewell kaum gebraucht.

 Lëtzebuerger Ombudsman 
Den Titel vun der Funktioun oder den Numm vun der Verwaltung zu Lëtzebuerg gëtt Ombudsman (mat just engem n um Schluss) geschriwwen* « Dans sa mission de Médiateur du Grand-Duché de Luxembourg, l'Ombudsman reçoit des réclamations  … » (cf https://www.ombudsman.lu/FR/MGDL-001.php)

 « Ombudsman fir Kanner a Jugendlecher - OKaJu » (cf https://www.okaju.lu/saisir-lokaju/); schwätzt ee vun der Persoun, ass et Ombudsmann an Ombudsfra.

 Ombudsmann / Ombudsfra, Mediateur 
De lëtzebuergeschen Ombudsman gouf duerch d'Gesetz vum 22. August 2003 agesat.
DatumMediateurBemierkung1. Mee 2004 – 2012 Marc FischbachÉischten Ombudsman zu Lëtzebuerg1. Februar 2012 – 24. Abrëll 2017Lydie ErrNominatioun: ; Demissioun: Arrêté grand-ducal du 3 février 201724. Abrëll 2017 – 2025Claudia MontiArrêté grand-ducal du 5 avril 2017 zënter dem 24. Abrëll 2025Claudine KonsbruckArrêté grand-ducal du 31 mars 2025
 Den Ombudsman fir d'Rechter fir Kanner a Jugendlecher 
De Lëtzebuerger Ombudsman fir Kanner a Jugendlecher gouf mam Gesetz vum 1. Abrëll 2020 an d'Liewe geruff.
DatumOmbudsmanBemierkung28. Juli 2020 – 2021 René SchlechterÉischten Ombudsman fir Kanner a Jugendlecher zu Lëtzebuerg; Arrêté grand-ducal du 23 juillet 20201. Februar 2021Charel Schmit Arrêté grand-ducal du 9 janvier 2021
Literatur
 Udo Kempf and Marco Mille: "The role and the function of the Ombudsman: Personalised parliamentary control in forty-eight different states." In: Linda C. Reif (ed.): The International Ombudsmen Anthology. Selected writings from the international Ombudsmen Institute, Kluwer Law international 1999, S.195-226. ISBN 9041104909 Op Google Books
 Kuckt och 
 Europäeschen Ombudsmann

 Um Spaweck 
 D'Regierungserklärung vun 2001, wou de "Knoutermann" an d'"Knouterfra" virgestallt ginn
 Offiziell Websäit vum Lëtzebuerger Ombudsman
 OKaJu - Offiziell Websäit vum Ombudsman fir Kanner a Jugendlecher
 Alexandra Thill, Der neue Ombudsman - Claudine Konsbruck: „Ich will für die Bürger da sein“, wortl.lu, 10.06.2025